The Bucket List. The Bucket List – 2007-yilda amerikalik rejissyor va prodyuser Rob Reiner tomonidan suratga olingan komediya-drama filmi. Filmda bosh rollarni Jack Nicholson va Morgan Freeman ijro etgan. Asosiy syujet bedavo kasalga chalingan ikki qariyaning "chelakni" "tepishidan" (vafot etishdan) oldin amalga oshirmoqchi boʻlgan orzulari roʻyxatidan iborat. Film senariysi yozuvchi Justin Zackham tomonidan yozilgan. Filmning premyerasi 2007-yil 15-dekabrda Hollywoodda boʻlib oʻtdi. Film „"National Board of Review"“ tomonidan 2007-yilning eng yaxshi oʻnta filmidan biri sifatida tanlangan. Film kassa yigʻimlari boʻyicha Qoʻshma Shtatlarda 1-oʻrinni egalladi va butun dunyo boʻylab 175,4 million dollar daromad keltirdi. Chiqarish. Film 2008-yil 11-yanvarda AQSh va Kanadada keng prokatda ochildi va 2911 ta kinoteatrda 3200 ga yaqin ekrandan 19 392 416 dollar yigʻdi, har bir kinoteatr uchun oʻrtacha 6 662 dollar (har bir ekran uchun 6 060 dollar) va kassada 1-oʻrinni egalladi. Xorijda esa 81,906,000 dollar daromad bilan yakunlandi. Daromad butun dunyo boʻylab filmning 45 million dollarlik katta byudjetini osongina qopladi va Warner Bros.ga katta foyda keltirdi .